FINNOMENA Market Alert: ตลาดหุ้นเวียดนามปรับตัวขึ้น 3.8% นักลงทุนรายย่อยคลายกังวล - FINNOMENA
วันนี้ (27 ต.ค.) ดัชนี VN 30 ปรับตัวขึ้น 3.8% สู่ระดับ 1,028.5 จุด จากแรงซื้อคืนตาม Technical Rebound โดยหุ้น 28 ตัวจาก 30 ตัวอยู่ในโซนบวก และมีหุ้น 9 ตัวอยู่ในระดับ Ceiling โดยเฉพาะหุ้นกลุ่มธนาคาร
27 ต.ค. 2565

วันนี้ (27 ต.ค.) ดัชนี VN 30 ปรับตัวขึ้น 3.8% สู่ระดับ 1,028.5 จุด จากแรงซื้อคืนตาม Technical Rebound โดยหุ้น 28 ตัวจาก 30 ตัวอยู่ในโซนบวก และมีหุ้น 9 ตัวอยู่ในระดับ Ceiling โดยเฉพาะหุ้นกลุ่มธนาคาร อาทิ BID บวก 6.9% (Ceiling), TCB บวก 6.8% (Ceiling) และ MBB บวก 6.7% (Ceiling) หลังจากที่นักลงทุนรายย่อยคลายกังวลเกี่ยวกับเรื่องการทุจริตของบริษัทอสังหาริมทรัพย์ จนทำให้เกิด Bank Run ในช่วงต้นเดือนที่ผ่านมา
FINNOMENA Investment Team ยังคงมุมมองระยะยาวเช่นเดิมมองว่า เวียดนามยังมีภาพรวมและปัจจัยพื้นฐานที่ยังคงแข็งแกร่ง โดย GDP ไตรมาส 3 ที่ผ่านมาเติบโตได้ถึง 13.7% โดดเด่นที่สุดในภูมิภาค โดยรวมเศรษฐกิจเวียดนามยังมีโอกาสเติบโตได้อีกมากในอนาคต ระดับ Valuation อยู่ในระดับที่น่าสนใจทั้งในระยะสั้นและยาวเมื่อเทียบกับหุ้นโลก และติดตามผลประกอบการของบริษัทจดทะเบียนในไตรมาสที่สาม ที่เริ่มประกาศออกมาซึ่งจะช่วยให้เห็นโอกาสในการลงทุนที่ชัดเจนมากยิ่งขึ้น
สำหรับข่าวการทุจริตที่ผ่านมาเป็นปัจจัยลบที่เข้ามากระทบต่อรายบริษัทเท่านั้น คาดว่าไม่ได้ทำให้เกิดความเสี่ยงไปทั่วทั้งระบบเศรษฐกิจ (Systematic Risk) ในระยะสั้นแนะนำให้รอสัญญาณการสร้างฐาน ส่วนในระยะยาวสามารถทยอยสะสมเพื่อการลงทุนได้อย่างต่อเนื่อง
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
FINNOMENA Market Alert
ตลาดหุ้นเวียดนาม
แชร์บทความ: